Čypeliai

Čypeliai – kaimas Kupiškio rajono savivaldybėje, 4 km į šiaurės vakarus nuo Skapiškio. Teka Svalia ir Sūrupis, iš pietvakarių prieina Virbališkių miškas. 2021 m. duomenimis, kaime deklaruoti 3 gyventojai, bet nuolat gyvenančių žmonių nebėra.

 Etimologija 

Spėjama, jog kaimo pavadinimas kilo iš pavardės Čypelis.

 Istorija 

Pirmą kartą paminėtas 1694 m., priklausė Mituvos dvarui, buvo 3 laisvųjų valstiečių sodybos. 1774 m. minimi 4 ūkiai, 1775 m. vadinamas kaip Juozapo Civinskio valda. XIX a. kaimas augo: 1876 m. jame buvo 8 ūkiai, 1888 m. – 11. 1915 m. einant Pirmojo pasaulinio karo frontui kaimas sudegė. 1923 m. Čypeliuose buvo 11 sodybų, valdyta 153 ha žemės. 1928 m. per žemės reformą kaimas išskirstytas į 12 vienkiemių, bendrai nuosavybei paliktas žvyrynas. 1932 ir 1936 m. iškasus griovius, kaimo žemė nusausinta. 1942 m. kaime buvo 10 ūkių ir 51 gyventojas. 1944 m. per karo veiksmus sudegė 4 sodybos, nukentėjo dar kelių ūkininkų pastatai.Banguolė Aleknienė-Andrijauskė, Į Čypelius nauju keliuku. Kupiškėnų mintys, 2021-08-20. Nuoroda tikrinta 2025-04-26.

 Gyventojai 

 Šaltiniai 

Kategorija:Kupiškio rajono savivaldybės gyvenvietės